മലയാളം സബ്ടൈറ്റിലിന് സന്ദർശിക്കുക http://malayalamsubtitles.org/
പരിഭാഷ : ഔവർ കരോളിൻ
ഇത് തിങ്കളാഴ്ച വെളുപ്പാന്‍ കാലമാണ്...
ഞാന്‍ വേദനയിലാണ്.
എന്‍റെ സഹോദരിമാരും...
പിന്നെ അന്നയും...
ഊഴമിട്ട് ഉറങ്ങാതിരിക്കുന്നുണ്ട്.
ഗുഡ് മോണിങ്ങ്.
- കുഴപ്പമൊന്നും ഇല്ലല്ലോ ? - ഇല്ല, അവള്‍ ശാന്തമായിട്ടിരിക്കുന്നു.
- താങ്ക് യൂ. - ഞാന്‍ ഉറങ്ങിപ്പോയി.
അന്ന, തീയുടെ കാര്യം നോക്ക്.
ഈ പ്രഭാതത്തില്‍, സന്തോഷത്തോടെ, നന്നായി ഉണര്‍ത്തിയതിന്...
ദൈവമേ ഞാന്‍ നിന്നോട് കടപ്പെട്ടിരിക്കുന്നു.
നിന്‍റെ സംരക്ഷണയില്‍ ഞാനനുഭവിച്ച നല്ല ഉറക്കത്തിനും...
ആസ്വാദ്യമായ...സ്വസ്ഥമായ രാത്രിക്കും നന്ദി.
എന്‍റെ കുഞ്ഞിനെ, നിന്‍റെ മാലാഖമാര്‍ സംരക്ഷിക്കട്ടേയെന്ന്...
ഇന്നും... എന്നും ഞാന്‍ നിന്നോട് അപേക്ഷിക്കുന്നു.
അഗാധമായ നിന്‍റെ വിവേകത്താല്‍ , നിന്‍റെ സ്വരാജ്യത്തിലേക്ക്...
നീ തിരിച്ച് വിളിച്ച എന്‍റെ മകള്‍ക്കായി, ഞാന്‍ അപേക്ഷിക്കുന്നു. ആമേന്‍.
അമ്മ മരിച്ചിട്ട് 20 വര്‍ഷമായെങ്കിലും...
മിക്ക ദിവസങ്ങളിലും ഞാന്‍ അമ്മയെ ഓര്‍ക്കും.
പ്രകൃതിയുടെ ഏകാന്തതയും, സമാധാനവുമൊക്കെ പലപ്പോഴും...
അമ്മ അന്വേഷിക്കുമായിരുന്നു.
അമ്മ കാണാതെ പിന്നാലേ പോയി..
ഞാന്‍ അമ്മയെ ഒളിച്ച് കാണാറുണ്ടായിരുന്നു. അങ്ങനെ ആലോചിച്ച് ചെയുന്നതൊന്നും അല്ല.
കാരണം, അത്രയും തീവ്രമായും, അസൂയാത്മകമായും ഞാന്‍ അമ്മയെ സ്നേഹിച്ചിരുന്നു.
എനിക്കമ്മയെ വലിയ ഇഷ്ടമായിരുന്നു. കാരണം, സൌമ്യതയും...
സൌന്ദര്യവും, ചുറുചുറുക്കുമെല്ലാം അമ്മയില്‍ ഉണ്ടായിരുന്നു.
എല്ലാം അമ്മയില്‍ പരന്നൊഴുകിയിരുന്നു.
പക്ഷേ, അമ്മയ്ക്ക് വളരെ നിര്‍ദ്ദയമായി പെരുമാറാനും കഴിയുമായിരുന്നു. തമാശയായി ക്രൂരയാകും...
എന്നിട്ടെന്നെ തിരസ്‌കരിക്കും.
പക്ഷേ, എങ്കിലും എനിക്കമ്മയോട്‌ സഹതാപമാണ്.
ഇപ്പോള്‍ പ്രായമായപ്പോള്‍, അമ്മയെ കൂടുതല്‍ എനിക്ക് മനസ്സിലാവുന്നു.
ഒരിക്കല്‍ കൂടി അമ്മയെ കാണാന്‍ കഴിഞ്ഞെങ്കില്‍...
അമ്മയുടെ ഏകാന്തതെയെക്കുറിച്ചും, അക്ഷമയെക്കുറിച്ചും...
അഭിലാഷങ്ങളെക്കുറിച്ചും, ഒറ്റപ്പെടലുകളെക്കുറിച്ചുമൊക്കെ...
എനിക്ക് മനസ്സിലായത്‌, ഞാന്‍ പറഞ്ഞേനെ.
ചെറിയ ഗ്രെറ്റല്‍ തന്നെ കബളിപ്പിച്ചതാണെന്ന്... അവസാനം തിരിച്ചറിയുമ്പോള്‍...
ക്രൂരയായ ദുര്‍മന്ത്രവാദിനിയുടെ മൂക്ക്...
വീണ്ടും, വീണ്ടും വളരാന്‍ തുടങ്ങും.
ക്രിസ്തുമസ്സിന്‍റെ 12ആം ദിനം, അമ്മ എന്നും പാര്‍ട്ടി നടത്തും.
ഓള്‍ഗ ആന്റി അവരുടെ മാന്ത്രിക റാന്തലുമായി വരും.
കൂടെ യക്ഷിക്കഥകളും.
ഞാന്‍ എപ്പോഴും ബഹളത്തില്‍ നിന്നെല്ലാം പുറത്തായിരുന്നു. എനിക്ക് ഭയമായിരുന്നു.
അമ്മ വളരെ ധൃതിയില്‍ എന്നോട് സംസാരിക്കുമ്പോഴെല്ലാം...
അമ്മയ്ക്കെന്താ വേണ്ടതെന്നൊന്നും എനിക്ക് മനസ്സിലായില്ല.
അമ്മയ്ക്കും, മരിയയ്ക്കും രഹസ്യം പറയാന്‍ എപ്പോഴും എന്തെങ്കിലുമൊക്കെ ഉണ്ടാകും.
അപ്പോള്‍ അവരിരുവരും ഒരു പോലെയാണ്.
അവരെന്തിനെക്കുറിച്ചൊക്കെയാ ചിരിക്കുന്നതെന്നൊക്കെ, ഞാന്‍ അസൂയയോടെ ആലോചിക്കും.
എല്ലാവരും വലിയ സന്തോഷത്തിലായിരുന്നു.
സന്തോഷത്തിലൊന്നും ചേരാന്‍ പറ്റാതെ ...ഞാന്‍ മാത്രം.
വേറൊരു സമയം...ശരത്‌കാലമാണെന്നാണ് എന്‍റെ ഓര്‍മ്മ...
ഒരു കര്‍ട്ടന്‍റെ പിന്നില്‍ ഒളിച്ചിരുന്ന്...
ഞാന്‍ അമ്മയെ നോക്കുകയായിരുന്നു.
ചുവന്ന മുറിയില്‍, വെളുത്ത വസ്ത്രമൊക്കെ ധരിച്ച്...
കൈകള്‍ മേശയില്‍ വെച്ച്, തല ചരിച്ച്...
അങ്ങനെ അനങ്ങാതിരിക്കുകയായിരുന്നു അമ്മ.
പെട്ടന്ന് അമ്മ എന്നെ കണ്ടു...
വളരെ സൗമ്യമായ ശബ്ദത്തില്‍ അമ്മയെന്നെ വിളിച്ചു.
- വരൂ. - ഉറപ്പില്ലാതെ, ഞാന്‍ അമ്മയ്ക്ക് അടുത്തേക്ക്‌ ചെന്നു.
പതിവുപോലെ എന്നെ വഴക്ക് പറയാനാണെന്നാ ഞാന്‍ കരുതിയത്.
പക്ഷേ, ദുഖത്തോടെ എന്നെ നോക്കുകയാണ് അമ്മ ചെയ്തത്.
ഞാനാകട്ടെ കരച്ചിലിന്‍റെ വക്കിലെത്തി.
കൈയുയര്‍ത്തി അമ്മയുടെ കവിളില്‍ ഞാന്‍ തൊട്ടു.
ആ ഒരു നിമിഷത്തേക്ക് ഞങ്ങള്‍ ഒന്നായി.
പുറത്താരോ ഉണ്ട്.
അന്ന.
പുറത്താരോ ഉണ്ട്.
ഗുഡ് മോണിങ്ങ്, ആഗ്നസ്.
ഗുഡ് മോണിങ്ങ്, ഡോക്ടര്‍.
അവളിപ്പോള്‍ നല്ല ക്ഷീണത്തിലാണ്. ഒരുപാട് നേരം നീണ്ട് നില്‍ക്കുമെന്ന് എനിക്ക് തോന്നുന്നില്ല.
താങ്ക് യൂ. വഴി എനിക്കറിയാം.
ദാവീദ്!
ഒരുപാട് കാലമായി കണ്ടിട്ട്.
ഇനിയെന്നാ കാണുന്നത്?
ഇല്ല!
അല്‍പം വര്‍ഷങ്ങള്‍ക്ക് മുന്‍പ്...
ആഗ്നസ് ആരോഗ്യ പ്രശ്നത്തിന് ഇറ്റലിക്ക് പോയപ്പോള്‍...
മരിയയും, ഭര്‍ത്താവ് യൊയാക്കിമും, ബംഗ്ലാവില്‍ ഒന്നിച്ച് താമസിക്കുകയായിരുന്നു.
ഒരു വൈകുന്നേരം, അന്നയുടെ കുഞ്ഞിന് വയ്യാത്തത് കാരണം...
മരിയ, കുടുംബ ഡോക്ടറെ വരുത്തി.
അടുത്തുള്ള പട്ടണത്തിലാണ് ഡോക്ടറുടെ താമസം.
- "ആ" എന്ന് പറഞ്ഞേ. - ആ.
- ഒന്നു കൂടി. - ആ.
അതല്പം വേദനിച്ചല്ലേ? അത് ഞാന്‍ കാണുന്നുണ്ട്.
നല്ല കുട്ടി. അത്ര കുഴപ്പമൊന്നും ഉണ്ടായില്ലല്ലോ?
ഇനി പോയി ഉറങ്ങൂ.
നന്നായൊന്ന് ഉറങ്ങിയാല്‍, കൂടുതല്‍ ആശ്വാസം കിട്ടും.
- താങ്ക് യൂ. - ഡോക്ടര്‍, നിങ്ങള്‍ക്ക് വിശക്കുന്നുണ്ടോ?
ഭക്ഷണം കഴിക്കുന്നുണ്ടെങ്കില്‍... എല്ലാം തയ്യാറാക്കി വെച്ചിരിക്കുകയാണ്.
ഓ, അത് നന്നായിരിക്കും.
താങ്ക് യൂ.
ആഗ്നസും, കരിനും ഇറ്റലിയില്‍ യാത്രയിലാണ്.
കഴിഞ്ഞ ആഴ്ച അവരുടെ ഒരു കത്ത് കിട്ടിയിരുന്നു.
ആഗ്നസിന്‍റെ അവസ്ഥ കൂടുതല്‍ മെച്ചപ്പെട്ടിട്ടുണ്ട്.
- അവളുടെ ചുമ പൂര്‍ണ്ണമായും മാറി. - മ്..മം.
അവള്‍ വീണ്ടും പെയിന്‍റ്റിങ്ങോക്കെ തുടങ്ങിയിട്ടുണ്ട്.
കൊരിന്‍റെ ഭര്‍ത്താവ്, ഈസ്റ്റര്‍ ദിവസം അവര്‍ക്കൊപ്പം ചേരും.
അവിടെ കാലാവസ്ഥയൊക്കെ നല്ലതാണ്.
രാത്രിയിലൊക്കെ തണുപ്പാണെങ്കിലും, വേനല്‍ കാലം പോലെയാണ് മൊത്തത്തില്‍.
നിന്‍റെ ഭര്‍ത്താവ് സുഖമായിട്ട്‌ ഇരിക്കുന്നോ?
യൊയാക്കിമിന്, പട്ടണത്തില്‍ എന്തൊക്കെയോ ജോലിയുണ്ട്.
നാളെ വരെ തിരികെയെത്തില്ല.
അന്നയുടെ കുഞ്ഞിന്‍റെ കാര്യത്തിന് താങ്കളെ വിളിക്കുമെന്ന്...
ഞാന്‍ അദ്ദേഹത്തിനോട് പറഞ്ഞിരുന്നു.
- അദ്ദേഹം അന്വേഷണങ്ങള്‍ അറിയിക്കാന്‍ പറഞ്ഞു. - താങ്ക് യൂ .
അന്നയോട് ഗസ്റ്റ് റൂം തയ്യാറാക്കാന്‍ ഞാന്‍ പറഞ്ഞിട്ടുണ്ട്.
കാലാവസ്ഥ വളരെ മോശമാണ്.
ഇങ്ങനെയൊരു രാത്രിയില്‍, വീട്ടില്‍ പോകാതിരിക്കുന്നതാവും നല്ലത്.
- നിങ്ങള്‍ ഒരുപാട് മാറിപ്പോയി. - ശരിക്കും? ഓ.
അവിടെ വേറെ ആരെങ്കിലും ഉണ്ടോ?
എപ്പോഴും ആരെങ്കിലുമൊക്കെ ഉണ്ടാകില്ലേ?
നിനക്കതില്‍ താല്‍പര്യമുണ്ടാകുമെന്ന് ഞാന്‍ കരുതിയില്ല.
എനിക്ക് താല്‍പര്യമില്ല.
മ്?
നിങ്ങളിപ്പോള്‍ എപ്പോഴും കണ്ണാടി വെയ്ക്കുമോ?
- ഞാന്‍ നിങ്ങളെ ശല്യപ്പെടുത്തുകയാണോ? - അല്ല. ഇതൊന്നും കുഴപ്പമില്ല.
എന്താ, വളരെ ഗൌരവത്തില്‍ ആണല്ലോ ?
കഴിഞ്ഞതൊന്നും മറന്നു കളയാന്‍ നിങ്ങള്‍ക്ക് പറ്റില്ലേ?
ഇവിടെ വാ, മേരി.
വാ.
നീ സ്വയം കണ്ണാടിയില്‍ ഒന്ന് നോക്ക്.
നീ സുന്ദരിയാണ്.
ഒരുപക്ഷേ, നീ മുന്‍പത്തേക്കാള്‍ സുന്ദരിയാണ്.
പക്ഷേ, നീ ഒരുപാട് മാറിപ്പോയി.
നീ എങ്ങനെയൊക്കെ മാറിയെന്ന് കാണാനാ ഞാന്‍ വന്നത്.
ഇപ്പോള്‍ നിന്‍റെ നോട്ടങ്ങള്‍ വശങ്ങളിലേക്കാണ്. കൃത്യമായ ലക്ഷ്യങ്ങളുണ്ട്. വേഗതയും കൂടിയിരിക്കുന്നു.
നീ പണ്ട് നേരേ മുന്നോട്ടായിരുന്നു നോക്കിയിരുന്നത്.
തുറന്ന്, യാതൊരു മറയുമില്ലാതെ.
അതൃപ്‌തിയുടേയും, വിശപ്പിന്‍റെയും ഭാവങ്ങളാണ്...
നിന്‍റെ വായ്ക്കുള്ളത്.
പണ്ടിത് ലോലമായിരുന്നു.
ഇപ്പോള്‍ നീ വിളറിയിരിക്കുന്നു. നീ മേക്ക് അപ് ഉപയോഗിക്കുന്നു.
നിന്‍റെ സുന്ദരമായ, വിശാലമായ നെറ്റിത്തടങ്ങളില്‍...
ഓരോ പുരികങ്ങള്‍ക്ക് മുകളിലും നാല് ചുളിവുകള്‍ വീതം വീണിരിക്കുന്നു.
ഇല്ല, ഈ പ്രകാശത്തില്‍ നിനക്കത് കാണാനാവില്ല.
പക്ഷേ, പട്ടാപ്പകല്‍ നിനക്കത് കാണാം.
ആ ചുളിവുകള്‍ ഉണ്ടായതെന്തു കൊണ്ടാണെന്ന് നിനക്കറിയാമോ?
- ഇല്ല. - ഉദാസീനത കാരണമാണ്.
ചെവിയില്‍ നിന്ന് താടിയിലേക്കുള്ള സുന്ദരമായ ഈ വര...
അതിനിപ്പോള്‍ വ്യക്തത നഷ്ടമായിരിക്കുന്നു.
പക്ഷേ നിന്‍റെ സുഖലോലുപമായ, അലസമായ രീതികള്‍ മൂലം അതിപ്പോള്‍ അവിടെ കൊത്തിയിടപ്പെട്ടിരിക്കുന്നു.
അവിടെ നിന്‍റെ മൂക്കിന്‍റെ പാലത്തിലും അതുണ്ട്.
നീയെന്താ എപ്പോഴും പുച്ഛ ഭാവം കാണിക്കുന്നത്, മേരി ?
നീ കാണുന്നുണ്ടോ? നീ എപ്പോഴും പുച്ഛ ഭാവം കാണിക്കുന്നുണ്ട്.
കാണുന്നുണ്ടോ, മേരി ?
നിന്‍റെ കണ്ണിനടിയില്‍ നോക്ക്.
കൂര്‍ത്ത, കാണാനാവാത്ത ആ വരകള്‍...
നിന്‍റെ അക്ഷമയുടേയും, മടുപ്പിന്‍റെയുമൊക്കെ സൂചനയാണ്.
നിങ്ങള്‍ക്ക് ശരിക്കും ഇതെല്ലാം എന്‍റെ മുഖത്ത് കാണാന്‍ പറ്റുന്നുണ്ടോ?
ഇല്ല, പക്ഷേ നീയെന്നെ ഉമ്മ വെയ്ക്കുമ്പോള്‍ അതെല്ലാം എനിക്ക് അനുഭവപ്പെടുന്നുണ്ട്.
നിങ്ങള്‍ തമാശ പറയുന്നെന്നാ എനിക്ക് തോന്നുന്നത്.
നിങ്ങള്‍ എവിടാ ഇതെല്ലാം കാണുന്നതെന്ന കാര്യം വ്യക്തമാണ്.
- ശരിക്കും? എവിടെ? - നിങ്ങള്‍ നിങ്ങളില്‍ തന്നെയാണ് അതെല്ലാം കാണുന്നത്.
കാരണം നമ്മള്‍... ഞാനും, നിങ്ങളും ഒരുപോലെയാണ്.
സ്വാര്‍ത്ഥതയാണോ നീ ഉദ്ദേശിച്ചത്?
നിര്‍വികാരതയാണോ? അതോ ഉദാസീനതയോ?
സാധാരണ നിങ്ങളുടെ വാദങ്ങളൊക്കെ എനിക്ക് ബോറടിയായിട്ടാണ് തോന്നാറുള്ളത്.
നിനക്കും, എനിക്കും കുറ്റവിമുക്തിയില്ലേ?
ക്ഷമിക്കപ്പെടേണ്ടതായിട്ടുള്ളതൊന്നും ഞാന്‍ ചെയ്തിട്ടില്ല.
ഗുഡ് മോണിംഗ് , സര്‍.
ഗുഡ് മോണിംഗ് .
താങ്ക് യൂ .
ഗുഡ് മോണിംഗ് ,യൊയാക്കിം .
- സ്വാഗതം. - ഗുഡ് മോണിംഗ്, മരിയ.
അന്നയുടെ കുഞ്ഞിന് തീരെ വയ്യായിരുന്നു.
ഇന്നലെ രാത്രി ഡോക്ടര്‍ വന്നിരുന്നു.
പുള്ളി അന്വേഷണങ്ങള്‍ അറിയിച്ചിരുന്നു.
നിങ്ങള്‍ രണ്ട് പേരും ഇനി എന്നാ ചെസ് കളിയ്ക്കുന്നതെന്നൊക്കെ ഡോക്ടര്‍ ചോദിച്ചു.
കാലാവസ്ഥ മോശമായത് കൊണ്ട്, രാത്രി ഇവിടെ താമസിക്കാന്‍ ഞാന്‍ പറഞ്ഞു.
ഞങ്ങള്‍ ഉണരുന്നതിനും മുന്‍പേ, വെളുപ്പിനേ അദ്ദേഹം പോയി.
പട്ടണത്തില്‍ ആഘോഷിച്ചോ? അതോ ജോലി ഒരു പാടുണ്ടായിരുന്നോ?
ഈഗര്‍മാനും കുടുംബവും നമ്മളെ ക്ഷണിച്ചിട്ടുണ്ട്.
നമ്മള്‍ ഈസ്റ്റര്‍ അവര്‍ക്കൊപ്പം ആഘോഷിച്ചാല്‍, അവര്‍ക്കത് വലിയ സന്തോഷമായിരിക്കും.
എനിക്കും അതില്‍ താല്പര്യമുണ്ട്.
അന്തരീക്ഷത്തില്‍ മൊത്തത്തില്‍ ഒരു മാറ്റം ഉണ്ടാകും.
നിങ്ങളെന്താ ചിന്തിക്കുന്നത്?
ശരി, നമുക്ക് നോക്കാം.
പോയി കളിക്ക്.
യൊയാക്കിം .
എന്നെ സഹായിക്കൂ.
എന്നെ സഹായിക്കൂ, പ്ലീസ്.
ഇല്ല.
അന്ന.
നീ കേള്‍ക്കുന്നുണ്ടോ?
ക്ലോക്കിന്‍റെയും, കാറ്റിന്‍റെയും ശബ്ദം മാത്രമേ ഞാന്‍ കേള്‍ക്കുന്നുള്ളൂ.
അല്ല, ഇത് വേറെന്തോ ആണ്.
വേറൊന്നും ഞാന്‍ കേള്‍ക്കുന്നില്ല.
ഞാന്‍ തണുത്ത് മരവിച്ചിരിക്കുന്നു.
ഗുഡ് നൈറ്റ്.
അന്ന.
ഇവിടെ വാ.
അന്ന.
എനിക്കടുത്തേക്ക് വാ.
നീ വളരെ അകലെയാണ്.
ഇവിടെ വാ.
എനിക്കടുത്തേക്ക്.
എന്നെ വാടയെടുക്കുന്നുണ്ടോ?
- ഇത് വലിയ വേദനയാണ്, അന്ന. - എനിക്കറിയാം, ആഗ്നസ്.
ഞാന്‍ നിനക്കൊപ്പം നില്‍ക്കാന്‍ പോവുകയാണ്.
- കുഴപ്പമൊന്നും ഉണ്ടാവില്ല. - നല്ല വേദനയുണ്ട്.
ഞാന്‍ ഇവിടുള്ളപ്പോള്‍ നീ വിഷമിക്കേണ്ട കാര്യമില്ല.
നിനക്കതറിയാവുന്നതല്ലേ.
തലയിണയ്ക്ക് നല്ല ചൂടുണ്ട്.
നമുക്ക് വേറെ എടുക്കാം.
നമുക്ക് നോക്കാം.
നിനക്കല്‍പം ഉയര്‍ന്ന് ഇരിക്കാമോ?
ഇനിയല്‍പം താഴേക്ക് നീങ്ങാമോ?
കൂടുതല്‍ മെച്ചമുണ്ടോ?
മെച്ചമുണ്ടോ ?
നീ എന്നോട് വലിയ സ്നേഹം കാണിക്കുന്നുണ്ട്.
എന്താ ? എന്താ പ്രശ്നം?
ആഗ്നസിന്‍റെ അവസ്ഥ കൂടുതല്‍ മോശമാണ്.
അവള്‍ക്ക് ബോധമുണ്ടെന്ന് എനിക്ക് തോന്നുന്നില്ല.
അവള്‍ ശ്വസിക്കുന്നത് വളരെ വിചിത്രമായിട്ടാണ്.
ഞാനെന്‍റെ ഷോള്‍ എടുക്കട്ടെ.
കൊരിന്‍!
- കൊരിന്‍! - എന്താ പ്രശ്നം?
- ആഗ്നസിന്‍റെ അവസ്ഥ മോശമാണ്. - ഞാന്‍ വരുന്നു.
- ഞാന്‍ ഡോക്ടറെ വിളിക്കാം. - ഞാനും വരാം.
അന്ന ! അന്ന ! അന്ന !
- ഡോകടര്‍ എവിടെ? - അദ്ദേഹം വീട്ടില്‍ ഇല്ലായിരുന്നു.
ശരി, അന്ന. നീ വസ്ത്രം മാറ്.
ഞാന്‍ അവള്‍ക്കൊപ്പം ഇരിക്കാം.
അന്ന!
ഇപ്പോള്‍ എനിക്ക് വളരെ മെച്ചമുണ്ട്.
അല്‍പം ചൂട് ഉണ്ടന്നേ ഉള്ളൂ.
ഇപ്പോള്‍ ഒന്ന് കുളിക്കുന്നോ?
- ഒരു നല്ല ഗൌണ്‍ ഒക്കെ ഇടാം. - ശരി, താങ്ക് യൂ .
- എനിക്ക് ദാഹിക്കുന്നു. - തീര്‍ച്ചയായും.
- ഞാന്‍ അല്‍പം വായിക്കട്ടെ ? -ഓ, അത് വളരെ നന്നായിരിക്കും.
""ഭാഗം 35 ആണ്, അതിനകത്ത് പിക് വിക്ക്, ""ബാത്ത്"ലേക്ക് പോകാന്‍ ചിന്തിക്കുന്നു...
അങ്ങനെ പോവുകയും ചെയ്യുന്നു.
""തീര്‍ച്ചയായും, സര്‍,' പെര്‍ക്കര്‍ പറഞ്ഞു.
""പിക്ക് വിക്കിന്‍റെ വീട്ടില്‍, വിചാരണയ്ക്ക് ശേഷമുള്ള...
""പ്രഭാതത്തില്‍ നില്‍ക്കുകയായിരുന്നു അവന്‍.
""'ഇപ്പോഴത്തെ ദേഷ്യം മാറ്റി വെച്ചാല്‍, ശരിക്കും...
""'ചിലവിന്‍റെയും, നഷ്ടങ്ങളുടേയുമൊക്കെ...
""'തുക കൊടുക്കാന്‍ നിങ്ങള്‍ തയ്യാറല്ലേ?
""'ഒരൊറ്റ പൈസ ഞാന്‍ കൊടുക്കില്ല,' ഉറപ്പോടെ മി. പിക്ക് വിക്ക് പറഞ്ഞു.
""ഒറ്റ തുക ഞാന്‍ നല്‍കില്ല.'
""അത് കൊള്ളാം, പ്രത്യേകിച്ചും ഇപ്പോഴത്തെ അവസ്ഥയില്‍".
"ബ്രേക്ക്ഫാസ്റ്റിന് ശേഷം, മേശ വൃത്തിയാക്കി കൊണ്ടിരുന്ന...
മി. വെല്ലര്‍, തന്‍റെ അഭിപ്രായം പറഞ്ഞു.
""'മി. പിക്ക് വിക്ക് അപ്പോള്‍ പറഞ്ഞു, സാം ...
""താഴേക്ക് പോകാനുള്ള നന്മ കാണിക്കൂ.
""'തീര്‍ച്ചയായും, സര്‍,' മി. വെല്ലര്‍ മറുപടി പറഞ്ഞു.
""മി. പിക്ക് വിക്കിന്‍റെ സൂചന കിട്ടിയതിനാല്‍, സാം താഴേക്ക് പോയി.
അന്ന!
ആര്‍ക്കും... ആര്‍ക്കും എന്നെ സഹായിക്കാന്‍ കഴിയില്ലേ?
എനിക്ക് പറ്റില്ല!
എന്നെ സഹായിക്കൂ!
എനിക്ക് പറ്റില്ല.
ദൈവം, അദ്ദേഹത്തിന്‍റെ പരിധികളില്ലാത്ത വിവേകത്തോടെ...
യൌവ്വനത്തില്‍ തന്നെ, നിന്നെ...
മടക്കി വിളിച്ചിരിക്കുന്നു.
ഭൂമിയില്‍... നീണ്ടതും, യാതനാപൂര്‍ണ്ണവുമായ ഒരു ജീവിതത്തിന്...
നിനക്ക് കഴിയുമെന്നാണ് ദൈവം തീരുമാനിച്ചത്.
പരാതികളില്ലാതെ... ക്ഷമയോടെ നീ അതെല്ലാം ഏറ്റുവാങ്ങി...
നിന്‍റെ പാപങ്ങളെല്ലാം... ദൈവ വഴിയിലെ മരണത്തോടെ...
ക്ഷമിക്കപ്പെടുമെന്ന വിശ്വാസമാണ് നിന്നെ മുന്നോട്ട് നയിച്ചത്.
സ്വര്‍ഗസ്ഥനായ പിതാവിന്‍റെ...
സന്നിധിയില്‍ നീ എത്തുമ്പോള്‍...
അദ്ദേഹം നിന്‍റെ ആത്മാവില്‍ കരുണ ചൊരിയട്ടെ.
മാലാഖമാര്‍... ഭൂമിയിലെ വേദന നിറഞ്ഞ ഓര്‍മ്മകള്‍ നിന്ന്...
നിന്നെ വിമോചിപ്പിക്കട്ടെ.
ഞങ്ങളുടെ ...
ഞങ്ങളുടെ പീഡാനുഭവ വേദനകളെല്ലാം, നിന്‍റെ ശരീരത്തില്‍
നീ ഉള്‍ക്കൊള്ളട്ടെ.
നിന്‍റെ മരണത്തിലൂടെ, ഈ വേദനകളെല്ലാം...
നീ നിനക്കൊപ്പം വഹിക്കട്ടെ.
മറു ലോകത്ത് ചെല്ലുമ്പോള്‍...
നീ ദൈവത്തിനെ കാണട്ടെ.
അദ്ദേഹത്തിന്‍റെ മുഖപ്രസാദം...
നിനക്ക് മുന്നില്‍ തെളിയട്ടെ.
സംസാരിക്കാനുള്ള ഭാഷ നിനക്കുണ്ടായിരിക്കട്ടെ...
ദൈവം നിന്നെ കേള്‍ക്കുകയും, സംസാരിക്കുകയും ചെയ്യട്ടെ.
ദൈവത്തോട് നിനക്ക് സംസാരിക്കാന്‍ കഴിയട്ടെ...
അദ്ദേഹം നിന്നോട് സംസാരിക്കട്ടെ.
അങ്ങനെയായിരിക്കട്ടെ ...
ഞങ്ങള്‍ക്കായി പ്രാര്‍ത്ഥിക്കൂ.
ആഗ്നസ്, പ്രിയപ്പെട്ടവളെ, ദയവ് ചെയ്ത് കേള്‍ക്കൂ.
എനിക്ക് നിന്നോട് പറയാനുള്ളത് നീ കേള്‍ക്കൂ.
ദുരിതപൂര്‍ണ്ണമായ ഈ ഭൂമിയിലെ ഇരുട്ടില്‍ ഉപേക്ഷിക്കപ്പെട്ട...
ഞങ്ങള്‍ക്ക് വേണ്ടി പ്രാര്‍ത്ഥിക്കൂ...
ശൂന്യവും, കഠിനവുമായ ആകാശമാണ്‌ ഞങ്ങള്‍ക്ക് മുകളിലുള്ളത്.
നിന്‍റെ എല്ലാ യാതനകളുടേയും
മാറാപ്പ്‌, ദൈവത്തിന്‍റെ കാല്‍ച്ചുവട്ടില്‍ വെയ്ക്കൂ.
എന്നിട്ട്, ഞങ്ങള്‍ക്കായി അദ്ദേഹത്തോട് മാപ്പ് ചോദിക്കൂ.
വ്യാകുലതകളില്‍ നിന്ന്... മടുപ്പില്‍ നിന്ന്...
അവിശ്വാസത്തില്‍ നിന്ന്... ഭയങ്ങളില്‍ നിന്ന്...
ഞങ്ങളെ മോചിപ്പിക്കാന്‍ ദൈവത്തോട് അപേക്ഷിക്കൂ.
ഞങ്ങളുടെ ജീവിതത്തിന്‍റെ...
ബോധവും, അര്‍ത്ഥവും ഉണര്‍ത്താന്‍ അദ്ദേഹത്തോട് അപേക്ഷിക്കൂ.
ആഗ്നസ്, യാതനകളും... തീവ്രവേദനകളും...
നീണ്ട കാലമായി നീ പേറുകയാണ്.
ഞങ്ങളുടെ പ്രശ്നങ്ങള്‍ ഉയര്‍ത്താന്‍...
ഏറ്റവും അര്‍ഹത നിനക്കാകുന്നു.
ഞാന്‍ വിശുദ്ധ കുര്‍ബ്ബാന (വിശ്വാസ സ്ഥിരീകരണം) കൊടുത്ത, കുട്ടിയായിരുന്നു അവള്‍.
കഴിഞ്ഞ വര്‍ഷങ്ങള്‍ക്കിടയില്‍, പരസ്പരം ഞങ്ങള്‍ ഒരുപാട് സംസാരിച്ചിരിക്കുന്നു.
എന്നേക്കാള്‍ ശക്തമായ വിശ്വാസമാണ് അവളുടേത്‌.
നാളെ നമുക്ക് കാണാന്‍ കഴിയുമെങ്കില്‍...
ശവസംസ്‌കാരച്ചടങ്ങിന്‍റെ കാര്യങ്ങള്‍ ചര്‍ച്ച ചെയ്യാം.
താങ്ക് യൂ.
കുറച്ച് വര്‍ഷങ്ങള്‍ക്ക് മുന്‍പ്, കൊരിനും, ഭര്‍ത്താവ് ഫ്രെഡ്രിക്കും...
നയതന്ത്ര ഉദ്ദ്യോഗസ്ഥരായി ജോലി ചെയ്യുകയായിരുന്നു.
സ്വന്തം നാട്ടിലെ അവരുടെ സന്ദര്‍ശനത്തിനിടയില്‍...
കുറച്ച് മാസങ്ങള്‍, അവര്‍ ബംഗ്ലാവില്‍ താമസിച്ചിരുന്നു.
അന്ന, പ്ലീസ്. എനിക്കല്‍പം കൂടി മീന്‍.
- നീ എനിക്കൊപ്പം ഇരിക്കില്ലേ? - ഇല്ല. താങ്ക് യൂ.
- നീയെന്താ ചിരിക്കുന്നത്? - ഞാന്‍ ചിരിക്കുകയൊന്നുമല്ല.
നിങ്ങള്‍ക്ക് കോഫി വേണോ? അതോ നമ്മള്‍ പെട്ടന്ന് പിരിയുമോ?
എനിക്ക് കോഫി വേണ്ട. താങ്ക് യൂ.
നേരം വൈകി. നമുക്കിപ്പോള്‍ പിരിയാം.
ഇതെല്ലാം പെരും കളവുകളാണ്. എല്ലാം.
എന്നെ നോക്കരുത്!
എന്നെ അങ്ങനെ നോക്കരുതെന്നാ പറഞ്ഞത്. !
സോറി.
എന്നോട് ക്ഷമിക്കൂ.
ഡ്രസ്സ്‌ മാറ്റാന്‍ എന്നെ സഹായിക്ക്.
നീ പൊയ്ക്കോ.
ഇതെല്ലാം പെരും കള്ളങ്ങളാണ്.
ഇതെല്ലാം ശാശ്വതമായ പെരും കളവുകളാണ്.
പെരും കളവുകള്‍.
- നിങ്ങളെന്താ ചെയ്യുന്നത്? - എസ്റ്റേറ്റിന്‍റെ രേഖകളൊക്കെ...
നോക്കുകയായിരുന്നു.
കൊരിന്‍, നമ്മള്‍ സുഹൃത്തുക്കളായി ഇരിക്കാനാണ് ഞാന്‍ ആഗ്രഹിക്കുന്നത്.
നമ്മള്‍ പരസ്പരം സംസാരിക്കണം.
എല്ലാത്തിനും അപ്പുറം, നമ്മള്‍ സഹോദരങ്ങളല്ലേ!
സമാനമായ ഒരുപാട് ഓര്‍മ്മകള്‍ നമുക്കുണ്ട്.
കൊരിന്‍, നമ്മള്‍ പരസ്പരം കൂടുതല്‍ സംസാരിക്കാതിരിക്കുന്നതും...
തമ്മില്‍ കൂടുതല്‍ ബന്ധം സൂക്ഷിക്കാത്തതും വിചിത്രമാണ്.
കൊരിന്‍, നിങ്ങള്‍ക്കെന്ത് കൊണ്ട് എന്‍റെ സുഹൃത്തായിക്കൂടാ?
നമ്മള്‍ ഇരുവരും സന്തോഷിച്ചിട്ടും, ദുഖിച്ചിട്ടും ഉണ്ട്.
നമുക്കൊരുമിച്ച് ചിരിക്കാനും കരയാനും കഴിയും.
നമുക്ക് രാവും - പകലും, പരസ്പരം സംസാരിച്ചിരിക്കാനാവും.
തോളോട് തോള്‍ കൈകളിട്ട്‌ ഇരിക്കാന്‍ നമുക്കാവും.
കൊരിന്‍?
ചിലപ്പോഴൊക്കെ നമ്മുടെ കുട്ടിക്കാലത്തെ വീട്ടിലൂടെ ഞാന്‍ അലഞ്ഞുതിരിയാറുണ്ട്.
എല്ലാം, ഒരേ സമയത്ത്... വിചിത്രവും, പരിചിതവുമായി തോന്നി...
ഞാനൊരു സ്വപ്നത്തിലാണെന്ന് തോന്നി.
വലിയൊരു സംഭവം, നമുക്കായി കാത്തിരിക്കുന്നതായി എനിക്ക് തോന്നി.
ഞാന്‍ ബാലിശമായിട്ടാണ് സംസാരിക്കുന്നതെന്ന്, എനിക്കറിയാം.
ഞാന്‍ വായിക്കുന്നതിനേക്കാളും, ചിന്തിക്കുന്നതിനേക്കാളും കൂടുതല്‍ നീ ചെയ്യുന്നുണ്ടെന്ന് എനിക്കറിയാം.
നിനക്ക്, എന്നേക്കാളും അനുഭവങ്ങളും ഉണ്ട്.
കൊരിന്‍, ഏറ്റവും ഒടുവില്‍.... ഈ ദിവസങ്ങളില്‍ നമുക്ക്...
പരസ്പരം മനസ്സിലാക്കാന്‍ ശ്രമിച്ച് കൂടെ?
ഒന്നിച്ച് കൂടാന്‍ ശ്രമിച്ച് കൂടെ?
നിശബ്ദയായി, അകന്നിരിക്കാന്‍ എനിക്കാവില്ല, കൊരിന്‍.
കൊരിന്‍, ഞാന്‍ പറഞ്ഞത് വല്ലതും നിന്നെ വേദനിപ്പിച്ചോ?
വേദനിപ്പിക്കാന്‍ എളുപ്പമാണ്. പക്ഷേ ഞാന്‍ അങ്ങനെ ഉദ്ദേശിച്ചിട്ടില്ല.
കൊരിന്‍!
നിങ്ങളെന്താ വായിക്കുന്നത്?
- ഞാന്‍ ആഗ്നസിന്‍റെ ഡയറി വായിക്കുകയാണ്. - ഡയറിയോ?
""സെപ്റ്റംബര്‍ 30,വ്യാഴാഴ്ച.""
അവള്‍ എഴുതിയിരിക്കുന്നു """, ജീവിതത്തില്‍ ഒരു മനുഷ്യന് കിട്ടാവുന്ന...
""ഏറ്റവും ഗംഭീരമായ സമ്മാനം എനിക്ക് ലഭിച്ചിരിക്കുന്നു.
""ഒരു പാട് പേരുകളുള്ള ഒരു സമ്മാനമായിരുന്നു അത്: ഒരുമ...
""സൗഹൃദം, ബന്ധുത്വം, വാത്സല്യം... പല പേരുകള്‍.
""വിശിഷ്ടം" എന്ന് വിളിക്കാവുന്നത് ഇതിനെയാണെന്ന് തോന്നുന്നു.""
ഇല്ല, എന്നെ തൊടരുത് ! എന്‍റെ അടുത്തേക്ക് വരരുത്!
ആരും എന്നെ തൊടുന്നത് എനിക്കിഷ്ടമല്ല.
നീയിത് ചെയ്യുന്നത് എനിക്കിഷ്ടമല്ല.
എനിക്കിതില്‍ താല്പര്യമില്ല.
നീയെന്നോട് ദയവ് കാണിക്കുന്നതും എനിക്കിഷ്ടമല്ല.
ഒരിക്കലുമില്ല! എനിക്കിതൊന്നും സഹിക്കാനാവില്ല!
നിരന്തരമായ പീഡനം.
ഏറ്റവും ഭീകരമായ നരകത്തില്‍ ജീവിക്കുന്നത് പോലെയാണിത്.
എനിക്കിനിയും ശ്വസിക്കാനാവില്ല.
ഈ പാപമെല്ലാം ചുമക്കാന്‍ എനിക്കാവില്ല.
ഇല്ല!
എന്നെ ഒറ്റയ്ക്ക് വിട്. എന്നെ വെറുതെ വിട്.
എന്നെ തൊടരുത്.
എന്നെ തൊടരുത് . എന്നെ തൊടരുത് .
രാവിലെ നിയന്ത്രണമില്ലാതെ പെരുമാറിയതില്‍ എന്നോട് ക്ഷമിക്കൂ.
എനിക്കെന്ത് സംഭവിച്ചെന്ന് എനിക്കറിയില്ല.
ആഗ്നസിന്‍റെ മരണം എന്നെ ബാധിച്ചെന്ന് തോന്നുന്നു.
ഞങ്ങള്‍ക്കവളെ വളരെ ഇഷ്ടമായിരുന്നു. ഇപ്പോളവളുടെ ശവസംസ്കാരം കഴിഞ്ഞിരിക്കുന്നു...
എല്ലാ നിയമപരമമായ കാര്യങ്ങളും ഞാന്‍ വക്കീലിനെ ഏല്‍പ്പിച്ചോളാം.
ആ പഴം എടുക്കൂ , അന്ന.
സ്ഥലവും വീടും വില്‍ക്കുന്നതാവും നല്ലത്.
ബാക്കിയുള്ളതെല്ലാം നമുക്കിടയില്‍ വിഭജിക്കാം.
ഫര്‍ണ്ണീച്ചറിന്‍റെയും, മറ്റ് സാധനങ്ങളുടേയും കാര്യമാണ് ഞാന്‍ ഉദ്ദേശിച്ചത്.
വെള്ളിപാത്രങ്ങളും , പുസ്തകങ്ങളും, ചിത്രങ്ങളുമൊക്കെ.
ശരി, അന്ന. അത്രയുമേ ഉള്ളൂ.
അന്നയുടെ കാര്യത്തില്‍ നമ്മള്‍ എന്ത് ചെയ്യും ?
അവള്‍ക്ക് ഒരു നോട്ടീസ് നല്‍കാം...
കുറച്ച് ആഴ്ചകളുടെ അധികം പൈസയും കൊടുക്കാം.
ആഗ്നസിന്‍റെ കയ്യിലുണ്ടായിരുന്ന എന്തെങ്കിലും ചെറിയ ഒരു സാധനവും കൊടുക്കാം.
അവള്‍ വളരെ ആത്മാര്‍ത്ഥമായിട്ടാണ് ജോലി ചെയ്തത്.
സത്യം പറഞ്ഞാല്‍, അവര്‍ക്കിടയില്‍ വളരെ അടുത്ത ബന്ധം ഉണ്ടായിരുന്നു.
അവൾ ഇപ്പോള്‍ അതേ രീതിയില്‍ നമ്മുടെ പിന്നാലെ നടക്കുകയാണ്.
അത് ശരിയാണെന്ന് ...
എനിക്ക് തോന്നുന്നില്ല.
ഞാന്‍ ചിന്തിക്കുന്നത്...
ആത്മഹത്യയെക്കുറിച്ചാണ്.
ഞാന്‍ ഒരു പാട് തവണ അതേക്കുറിച്ച് ആലോചിച്ചിട്ടുണ്ട്.
അത്--
വെറുപ്പുളവക്കുന്നതാണ്.
വളരെ അപമാനകരമാണ്...
അത് മാറ്റങ്ങളൊന്നുമില്ലാതെ ശാശ്വതമായി തുടരുകയുമാണ്‌.
ഹെന്‍ റിക്ക് നല്ല വക്കീലാ. ആ ഉറപ്പ് ഞാന്‍ തരാം.
ഞാന്‍ വിരൂപയാണെന്നാണ് എന്‍റെ ഭര്‍ത്താവ് പറയുന്നത്‌.
അയാള്‍ പറഞ്ഞത് ശരിയാണ്.
ഞാന്‍ വിറയ്ക്കും.
എന്‍റെ കൈകള്‍ക്ക് വലിപ്പം വളരെ കൂടുതലാണ്.
ഒട്ടും അനുസരണയില്ല.
നീ വല്ലാതെ സംഭ്രമിച്ചിരിക്കുന്നു.
നമ്മളുടെ സംസാരം ഇങ്ങനെയാകില്ല എന്നാണ് നീ കരുതിയത്‌, അല്ലേ?
ഞാന്‍ നിന്നെ വെറുക്കുന്നുവെന്ന് നിനക്കറിയാമോ?
നിന്‍റെ വിരസമായ പുഞ്ചിരികളും, ബാലിശമായ ശൃംഗാരവും...
വലിയ വിഡ്‌ഢിത്തങ്ങളായിട്ടാണ് എനിക്ക് തോന്നുന്നത്.
എതിര്‍ത്തൊന്നും പറയാതെ...ഇത്രെയും കാലം...
ഞാന്‍ എങ്ങനെയാണ് നിന്നെ സഹിച്ചത്?
നീ എന്തുകൊണ്ടാണ് ഉണ്ടാക്കപ്പെട്ടിരിക്കുന്നതെന്ന് എനിക്കറിയാം.
ശൂന്യമായ ലാളനകളും, പൊള്ളയായ വാഗ്ദാനങ്ങളുമാണ് നീ.
ഞാന്‍ കൊണ്ടുനടക്കുന്നത്രയും വെറുപ്പുമായി ജീവിക്കാന്‍...
ആര്‍ക്ക് കഴിയും?
ഒരു ആശ്വാസമോ, സഹായമോ, സഹാനുഭൂതിയോ ഇല്ല.
ഒന്നുമില്ല.
നിനക്ക് മനസ്സിലായോ? ഒന്നിനും എന്നില്‍ നിന്ന് രക്ഷപെടാനാവില്ല.
കാരണം ഞാന്‍ അതെല്ലാം കാണും.
"കൊരിന്‍" സംസാരിക്കുമ്പോള്‍ എങ്ങനെയിരിക്കുമെന്ന് നീയിപ്പോള്‍ കേട്ടു.
നീയവിടിരുന്ന് പരിഹാസചിരി, ചിരിക്കുകയാണ്.
നീയെന്താ ചിന്തിക്കുന്നത്?
എന്നോട് പറയില്ലേ?
നിന്‍റെ അഭിപ്രായം എന്താ?
ഇല്ല! അതെന്‍റെ ചിന്ത മാത്രമായിരുന്നു.
നീ മിണ്ടാതിരിക്കുന്നതാവും നല്ലത്.
നീ പറഞ്ഞത് ശരിയാണ്, മരിയ!
മരിയ! എന്നോട് ക്ഷമിക്കൂ.
ഒരുപക്ഷേ, നീ ഉദ്ദേശിച്ചത്‌ നല്ല കാര്യമായിരിക്കും.
ഒരു പക്ഷേ, എന്നെ കൂടുതല്‍ മനസ്സിലാക്കാനാവും നീ ശ്രമിച്ചത്.
മരിയ, പ്രിയപ്പെട്ടവളെ, എന്നോട് ക്ഷമിക്കൂ. .
പക്ഷേ, ഞാന്‍ എപ്പോഴും ഓടിപ്പോവുകയാണ്.
അല്ല. അല്ല, അതും സത്യമല്ല.
മരിയ, എന്നെ നോക്ക്.
നിങ്ങളത് കേള്‍ക്കുന്നില്ലേ?
കരച്ചില്‍ നിങ്ങള്‍ കേള്‍ക്കുന്നില്ലേ? നിങ്ങളത് കേള്‍ക്കുന്നില്ലേ?
ആരോ അവസാനമില്ലാതെ കരയുന്നു.
- നിനക്കിപ്പോള്‍ എന്നെ ഭയമാണോ? - അല്ല, ഒട്ടും ഭയമില്ല.
നിനക്കറിയാമോ, ഞാന്‍ മരിച്ചിരിക്കുന്നു.
പ്രശ്നം എന്തെന്ന് വെച്ചാല്‍, എനിക്കുറങ്ങാന്‍ കഴിയുന്നില്ല.
എനിക്ക് നിങ്ങളെയെല്ലാം വിട്ട് പോകാന്‍ കഴിയുന്നില്ല.
ഞാന്‍ ഒരുപാട് ക്ഷീണീച്ചിരിക്കുന്നു.
ആര്‍ക്കും, എന്നെ സഹായിക്കാന്‍ കഴിയില്ലേ?
- ഇതെല്ലാം ഒരു സ്വപ്നമാണ്, ആഗ്നസ്. - അല്ല. ഇതൊരു സ്വപ്നമല്ല.
ഒരുപക്ഷേ, നിനക്കിതൊരു സ്വപ്ന്മായിരിക്കും...
എനിക്കങ്ങനെയല്ല.
കൊരിനോട് ഇവിടെ വരാന്‍ പറ.
ആഗ്നസ്, കൊരിനെ കാണണമെന്ന് പറഞ്ഞു.
എന്‍റെ കൈകള്‍ ചേര്‍ത്ത് പിടിച്ച്, ചൂട് പകര്‍ന്ന് കൂടെ?
എല്ലാം അവസാനിക്കുന്നത് വരെ, എനിക്കൊപ്പം ഇരിക്ക്.
എനിക്ക് ചുറ്റും ശൂന്യതയായിരിക്കുന്നു.
നീ ചോദിക്കുന്നത് ആരും ചെയ്യില്ല. ഞാന്‍ ഇപ്പോഴും ജീവനോടെയുണ്ട്.
നിന്‍റെ മരണത്തില്‍ ഇടപെടാന്‍ എനിക്കാവില്ല.
ഒരു പക്ഷേ, ഞാന്‍ നിന്നെ സ്നേഹിച്ചിരുന്നെങ്കില്‍....
പക്ഷേ, ഞാന്‍ നിന്നെ സ്നേഹിക്കുന്നില്ല.
അസഹ്യമായ കാര്യമാണ്, നീ എന്നോട് ചെയ്യാന്‍ പറയുന്നത്.
ഞാനിപ്പോള്‍ പോകുന്നു. കുറച്ച് മണിക്കൂറുകള്‍ക്കുള്ളില്‍ ഞാന്‍ പോയിട്ടുണ്ടാകും.
- അന്ന . - യെസ്.
മരിയ വരാന്‍ പറയൂ.
മരിയ വരാന്‍ ആഗ്നസ് പറഞ്ഞു.
ഭയപ്പെടരുത്‌.
ദയവു ചെയ്ത് എന്നെ തൊടില്ലേ.
എന്നോട് സംസാരിക്കൂ.
എന്‍റെ കൈകള്‍ പിടിക്കൂ.
നീയെന്‍റെ സഹോദരിയാണ്. നീ ഒറ്റയ്ക്കാവുന്നത് എനിക്കിഷ്ടമല്ല.
ഓ, നിന്‍റെ കാര്യത്തില്‍ എനിക്ക് വളരെ വിഷമമുണ്ട്.
നിനക്കോര്‍മ്മയുണ്ടോ? ചെറുപ്പത്തില്‍...
നമ്മള്‍ കളിച്ചു കൊണ്ടിരുന്നപ്പോള്‍, പെട്ടന്ന് സന്ധ്യയായി...
നമ്മള്‍ രണ്ട് പേരും പേടിച്ചു.
പേടി കാരണം, നമ്മള്‍ പരസ്പരം കെട്ടിപ്പിടിച്ച് ഇരുന്നു.
ഇപ്പോഴും അങ്ങനെ തന്നെയാണ്, അല്ലേ?
നീയെന്താ പറയുന്നത് എനിക്ക് കേള്‍ക്കാന്‍ പറ്റുന്നില്ല.
അടുത്തേക്ക്‌ വാ.
അടുത്ത്.
എന്‍റെ കൈകള്‍ പിടിക്കൂ.
ഞാന്‍ നിനക്കൊപ്പം നില്‍ക്കാം. ഞാനിവിടെ തന്നെ ഇരിക്കാം.
കരയരുത്.
നിങ്ങള്‍ ഭയപ്പെടേണ്ട കാര്യമില്ല. ഞാന്‍ അവള്‍ക്കൊപ്പം നിന്നോളാം.
എന്‍റെ മകളുടെ കാര്യം എനിക്ക് ചിന്തിക്കേണ്ടേ.
അവളത് മനസ്സിലാക്കണം. പിന്നെ, എന്‍റെ ഭര്‍ത്താവിന് എന്നെ ആവശ്യമുണ്ട്.
ഇത് ശുദ്ധമായ രോഗമാണ്. അര്‍ത്ഥശൂന്യമായ, വെറുപ്പുളവാക്കുന്ന രോഗം.
അവള് ഇപ്പോള്‍ തന്നെ അഴുകാന്‍ തുടങ്ങിയിരിക്കുന്നു.
അവളുടെ കൈകളിലൊക്കെ അഴുകിയ പാടുകളുണ്ട്.
അവളുടെ കാര്യം ഞാന്‍ നോക്കിക്കോളാം.
സംസ്കാര ചടങ്ങ് എന്തായാലും സമാധാനപരമായിരുന്നു. ആരും കരയുകയോ, ബഹളം വെയ്ക്കുകയോ ഒന്നും ചെയ്തില്ല.
താങ്ക് യൂ . എല്ലാം പായ്ക്ക് ചെയ്തോ, അന്ന ?
അവസാനത്തെ പെട്ടി കൂടി താഴെ എത്തിക്കാന്‍ ഉണ്ട്, മാഡം.
വേഗമാകട്ടെ. സമയം ഒരുപാട് വൈകി.
സംഗീതം നന്നായിരുന്നു. ഭാഗ്യവശാല്‍... ബിഷപ്പിന്‍റെ പ്രസംഗവും വളരെ ചെറുതായിരുന്നു.
തണുപ്പ് പെട്ടന്ന് പരന്നത് കാര്യമായി. അതുകൊണ്ട് നമുക്ക് ഡിന്നറിന് പിരിയാന്‍ പറ്റി.
അന്നയ്ക്ക് വേണ്ടി കൂടുതല്‍ മെച്ചമായിട്ട് വല്ലതും ചെയ്യേണ്ടതല്ലേ?
സോറി, നിങ്ങള്‍ എന്താണ് ഉദ്ദേശിച്ചതെന്ന് എനിക്കറിയില്ല.
കഴിഞ്ഞ 12 വര്‍ഷമായി ആഗ്നസിന്‍റെ കാര്യമല്ലാം നോക്കിയത് അവളാണ്.
അവള്‍ക്ക് കുറച്ച് രൂപ നമ്മള്‍ കൊടുക്കേണ്ടേ?
അല്ലെങ്കില്‍ പുതിയൊരു സ്ഥലം കണ്ടെത്താനെങ്കിലും?
അതിന്‍റെ കാര്യമൊന്നും ഇല്ല. അവള്‍ ചെറുപ്പമാണ്, ആരോഗ്യമുണ്ട്.
ഇത് വരെ എല്ലാം എളുപ്പമായിരുന്നല്ലോ.
അവളുടെ ഭാവി നമ്മളുടെ ഉത്തരവാദിത്തമല്ല.
അവള്‍ക്ക് എന്തെങ്കിലും സാധനം എടുക്കാമെന്ന് ഞാന്‍ അവളോട്‌ പറഞ്ഞിരുന്നു.
- അവള് തന്നെ തിരഞ്ഞെടുക്കുന്നതോ? - അവള്‍ക്കതിനുള്ള അവകാശം ഉണ്ടെന്നാണ് എനിക്ക് തോന്നുന്നത്.
പെട്ടന്ന് അങ്ങനെയൊരു തീരുമാനം എടുക്കണ്ടായിരുന്നു.
പക്ഷേ, നിനക്കിനി വാക്ക് മാറാന്‍ കഴിയില്ല.
അവളോട്‌ നമ്മള്‍ ഇപ്പോള്‍ തന്നെ സംസാരിക്കാമെന്നാ എനിക്ക് തോന്നുന്നത്.
അന്ന, ആവശ്യമാണെങ്കില്‍ നിനക്ക് കുറച്ച് ദിവസങ്ങള്‍ കൂടി ഇവിടെ നില്‍ക്കാം.
ആഗ്നസിന്‍റെ എന്തെങ്കിലും വസ്തുക്കള്‍ നിനക്ക് നല്‍കാമെന്ന്‌ പറഞ്ഞിരുന്നു .
താങ്ക് യൂ . എനിക്കൊന്നും വേണ്ട.
അവളിപ്പോള്‍ നല്ല കുട്ടി ചമയുകയാണ്.
പക്ഷേ, അതുകൊണ്ടൊന്നും അവള്‍ക്ക് കിട്ടാന്‍ പോകുന്നില്ല.
-മാസാവസാനം വരെ നില്‍ക്കൂ. -ശരി.
വേറൊന്നുമില്ലെങ്കില്‍, നമുക്ക് പിരിയാം.
റോഡിലെല്ലാം മഞ്ഞ് നിറയുന്നതിന് മുന്‍പ് നമുക്ക് പോകാം.
ഗുഡ് ബൈ, അന്ന . താങ്ക് യൂ .
നീ ചെയ്തതിനെല്ലാം നന്ദി.
വേഗമാകട്ടെ.
- ഒരു നിമിഷം ഞാന്‍ നിങ്ങളോട് ഒന്ന് സംസാരിച്ചോട്ടെ? - തീര്‍ച്ചയായും.
നമ്മള്‍ ഒന്നിച്ച് കൂടിയ ആ വൈകുന്നേരം...
നമ്മള്‍ സംസാരിച്ച കാര്യം നീ ആലോചിച്ചോ?
അതേ, തീര്‍ച്ചയായും. ഞാനതിനെക്കുറിച്ച് ആലോചിച്ചിരുന്നു.
നമ്മളുടെ തീരുമാനങ്ങളില്‍ നമുക്ക് ഉറച്ച് നിന്ന് കൂടെ?
പ്രിയപ്പെട്ട കൊരിന്‍, നമുക്കെന്ത് കൊണ്ട് അത് ചെയ്ത് കൂടാ?
എനിക്കൊരു രൂപവുമില്ല.
അന്ന് വൈകുന്നേരത്തിന് ശേഷം, എല്ലാം വ്യത്യസ്തമായി തോന്നുന്നു.
നമ്മള്‍ ഒരുപാട് അടുത്ത് പോയെന്ന് തോന്നുന്നു.
നീ എന്തിനെക്കുറിച്ചാ ചിന്തിക്കുന്നത്?
ഞാനാ സംഭാഷണത്തെക്കുറിച്ച് ആലോചിക്കുകയാണ്.
- അല്ല, - യൊയാക്കിം എന്നെ കാത്ത് നിന്ന് ...
മുഷിയുന്നതിനെക്കുറിച്ചാണ് ഞാന്‍ ചിന്തിക്കുന്നത്.
നീയെന്തിന്നാ ഇങ്ങനെ വിശദീകരണം ചോദിക്കുന്നതെന്ന് എനിക്ക് മനസ്സിലാകുന്നില്ല...
എന്‍റെ ചിന്തകളെ വിചാരണയ്ക്ക് വെച്ചത് പോലെയുണ്ട്, കൊരിന്‍.
നിനക്കെന്താ വേണ്ടത്?
- ഒന്നും വേണ്ട. -വേണ്ട.
നിനക്കൊന്നും വേണ്ട എങ്കില്‍, വിഷമിക്കേണ്ട കാര്യമില്ല...
കാരണം, ഞാനിപ്പോള്‍ യാത്ര പറഞ്ഞേ പറ്റൂ.
നീയെന്നെ തൊട്ടു. നീയത് ഓര്‍ക്കുന്നില്ലേ?
ഓരോ വിഡ്ഢിത്തരങ്ങളും ഞാന്‍ ഓര്‍ക്കാറില്ല...
അങ്ങനൊരു വിഡ്ഢിത്തത്തിന് മറുപടി നല്‍കാന്‍, എന്നെ ഒരിക്കലും പ്രേരിപ്പിക്കേണ്ട കാര്യവുമില്ല.
പ്രിയപ്പെട്ട കൊരിന്‍, കുട്ടികളെ എന്‍റെ സ്നേഹം അറിയിക്കൂ. നിങ്ങളും സുഖമായിരിക്കൂ.
അടുത്ത ക്രിസ്തുമസ്സ് വരെ. പതിവ് പോലെ നമുക്ക് കാണാം.
എന്തൊരു കഷ്ടം.
""സെപ്റ്റംബര്‍ 3, ബുധനാഴ്ച.
""ശരത്‌കാലത്തിന്‍റെ ഗന്ധം, പ്രസന്നമായ, നിശ്ചലമായ അന്തരീക്ഷത്തില്‍ നിറഞ്ഞിരിക്കുന്നു....
""പക്ഷേ, അത് ശാന്തവും, നിര്‍ദോഷവുമാണ്.""
എന്‍റെ സഹോദരിമാര്‍, കൊരിനും, മരിയയും എന്നെ കാണാന്‍ വന്നിരുന്നു.
പണ്ടത്തെപ്പോലെ വീണ്ടും ഒന്നിച്ച് കൂടുന്നത് മനോഹരമാണ്.
എനിക്കിപ്പോള്‍ കൂടുതല്‍ മെച്ചമുണ്ട്.
ഒന്നിച്ച് നടക്കാന്‍ പോകാന്‍ പോലും ഞങ്ങള്‍ക്ക് പറ്റി.
അതൊക്കെ എനിക്ക് വലിയ സംഭവമാ.
പ്രത്യേകിച്ചും, ഒരുപാട് കാലമായി ഞാന്‍ പുറത്തിറങ്ങിയിട്ടേ ഇല്ല.
പെട്ടന്ന് ഞങ്ങള്‍ ചിരിക്കാന്‍ തുടങ്ങി. എന്നിട്ട് ഊഞ്ഞാലിനടുത്തേക്ക് ഓടി...
കുട്ടികളായിരുന്നതിന് ശേഷം, ഞങ്ങളാ ഊഞ്ഞാല്‍ കണ്ടിട്ടേയില്ല.
നല്ല കുഞ്ഞ് സഹോദരിമാരായി ഞങ്ങളവിടെ ഇരുന്നു.
അന്ന പതുക്കെ... മൃദുവായി... ഞങ്ങളെ ആട്ടാന്‍ തുടങ്ങി.
അപ്പോള്‍ എന്‍റെ വേദനകളെല്ലാം പോയിരുന്നു.
ഈ ഭൂമിയില്‍ ഞാന്‍ ഏറ്റവും ഇഷ്ടപ്പെടുന്നവര്‍, അപ്പോള്‍ എനിക്കൊപ്പം ഉണ്ടായിരുന്നു.
അവരുടെ ശബ്ദങ്ങള്‍ എനിക്ക് ചുറ്റും കേള്‍ക്കാമായിരുന്നു.
അവരുടെ ശരീരത്തിന്‍റെ സാന്നിധ്യം ഞാന്‍ അറിയുന്നുണ്ടായിരുന്നു.
...അവറുടെ കൈകളുടെ ഇളം ചൂടും.
ആ നിമിഷം പിടിച്ച് നിര്‍ത്തണമെന്ന് എനിക്ക് തോന്നി. ""ഞാന്‍ ചിന്തിച്ചു...
""എന്ത് വേണമെങ്കിലും വരട്ടെ, ഇതാണ് സന്തോഷം.
""ഇതില്‍ കൂടുതലൊന്നും എനിക്ക് ആഗ്രഹിക്കാന്‍ ഇല്ല.
""ഇപ്പോള്‍, കുറച്ച് സമയത്തേക്ക്...
""ഞാന്‍ പൂര്‍ണ്ണത അനുഭവിക്കുന്നു.
" എനിക്കൊരുപാട് കാര്യങ്ങള്‍ സമ്മാനിച്ച
""ജീവിതത്തോട് ഞാന്‍ അഗാധമായ നന്ദിയുള്ളവളാകുന്നു.
പരിഭാഷ : ഔവർ കരോളിൻ